Den Vest-Sjællandske Avis, 1829-02-21
Tilstanden i Portugal skildres som overmaade sørgelig; der ere ankomne Depescher til London fra den Engelske General Consul i Lissabon Hr. Matthers, som naae til den 17de. Der berettes i den at i Staden paa Castellerne og paa Krigsskibene ere 5540 Fanger indspærrede, tildeels af ubetydelige Aarsager, og kun 200 formedelst Forbrydelser, som ikke ere politiske. Don Miguels Bedring havde en rask Fremgang; men Enkedronningen var upasselig. Hr. Askoli, som var Engelsk Undersaat, er bleven forviist Landet og flere Voldsomheder ere begaaede mod Englændere. Mangfoldige Personer ere blevne paanye arresterede, hvoriblandt Brigaderen Moreira, Oberst Chabi og flere, hvis Henrettelse nu kan forventes; men Giæringen imellem Folket vedbliver at være overmaade stor. Om Natten til den 9de Januar, havde Marinesoldaterne og Officererne paa Orlogskibet Juan 1 gjort Opstand, overvældet Matroserne og proclameret Donna Maria den 2den; de hørte til Gen. Moreiras Brigade, og vare i Forstaaelse med ham og Jndvaanerne i Lissabon. En Kiøbmand, som var en Ven af Moreira, tog Flugten og hans Kone reddede sig paa den Franske Fregat Thetis; men da Marinejoldaterne faae at ingen kom dem til hielp, saa strakte de Gevær, Fra Amerika har man allehaande interressante Efterretninger. Statsraadet i Bogota har under 14de November forvandlet den Dødsdom, som var fældet over Gen. Santander, til en Forviisning paa Livstid under den Trudsel at han skal miste sit Liv om han nogensinde kommer tilbage. Denne Formildelse i Straffen er en Følge af Bo ivars Begiæring, som havde erklæret, at han fandt det oprørende for sin Følelse at exeqvere Dødsstraf imod en Mand, som med ham havde stræbt efter den høieste Magt. Man troer nu at Santander vil begive sig til Nordamerika. Conspirationen imod Bolivar var Santander bekiendt; han havde billiget den, men denne Eftergivelse har igien saameget mere forbittret de Henrettedes Familier. Efterretningerne fra de Peruanske Grændser lyde ingenlunde gunstige, thi Oberste Obando, en af de Sammenrottede, som var undkommen, har opvakt en Opstand i Provinsen Popayan, som dog skal for det meste være dæmpet. General Sucre er ankommen til Guayaquil og Bolivar har udnævnet ham til Chef for Sydarmeen. Libertadoren har under Paaskud af at Spanierne samler en stor Troppemagt paa Cuba forstærket den Columbiske Armee til 40,000 Mand; men hvorved Financerne bleve aldeles ødelagte. Jmidlertid har han dog sendt Oberste OLeary til Peru for at underhandle om Freden. - Angaaende Opstanden i Mexico berettes fra Veracruz under 3die December, at General Santa Anna har forskandset sig med en liden Rest af sine Tilhængere i to Klostere ved Ogjaca hvor han bliver beleiret af Gen. Calderon; Landeveien imellem Mexico og Kysten var fuld af hans Deserteure, som udplyndre og myrde alle Reisende. Den 29de November havde Vicepræsidenten Guerero til hvis Fordeel Gen. Santa Anna havde begyndt paa sin Opstand, selv forsøgt paa en saadan. Militserne rykkede frem i Hovedstadens Gader imod Artilleristerne; men den blev dæmpet ved den forrige PræsidentVictorias Resolution; Guerero maatte tage Flugten med 100 Tilhængere. – General Smyt, har foreslaget i Repræsentanternes Kammer i Washington, at den samme Præsident ikke maae vælges paa nye naar de første 4 Aar ere udløbne og at ingen Medlemmer af Congressen maae udnævnes til Embeder af Regieringen; men Forslaget fandt intet Bifald ved den enthusiastisk Stemning for General Jackson, som fornærværende Tid hersker.